Ida Pfeiffer

Ida Laura Pfeiffer (14. október 1797 – 27. október 1858) var austurrískur landkönnuður, ferðabókahöfundur og mannfræðingur. Hún var ein af fyrstu kvenkyns ferðabókahöfundum og bækur hennar urðu afar vinsælar og voru þýddar á sjö tungumál. Ida ferðaðist um 32.000 km á landi og 240.000 km á sjó gegnum Suðaustur-Asíu, Suður-Ameríku, Austurlönd nær og Afríku og fór tvisvar sinnum umhverfis jörðina frá 1846 til 1855. Hún var félagsmaður í landafræðifélögum í bæði Berlín og París, en beiðni hennar um inngöngu í Royal Geographical Society í London  var hafnað, því þar var bann við að kjósa konur inn í félagið allt til ársins 1913.

Ida Pfeiffer kom til Íslands árið 1845 og skrifaði um ferð sína til landsins. Visit to Iceland and the Scandinavian North by Ida Pfeiffer (ebook Project Gutenberg) Talið er að hún hafi tekið eina af fyrstu ljósmyndum sem teknar voru á Íslandi. Bókin Íslandsferð Idu Pfeiffer 1845 kom út á Íslandi árið 2022 hjá Forlaginu. Guðmundur J. Guðmundsson þýddi.

 Tilvísanir 

 Heimildir 
 Greinin Ida Laura Pfeiffer á ensku wikipedia
 Ísland í dag (sjónvarpsþáttur) Guðmundur J. Guðmundsson

Flokkur:Austurrískir ferðabókahöfundar
Flokkur:Ferðabækur